**Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1549 "Kārtība, kādā piešķir un izmaksā atlīdzību par audžuģimenes pienākumu pildīšanu"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta “Grozījumi Ministru kabineta 2009.gada 22.decembra noteikumos Nr.1549 "Kārtība, kādā piešķir un izmaksā atlīdzību par audžuģimenes pienākumu pildīšanu” (turpmāk – Noteikumu projekts) mērķis ir saskaņot terminoloģiju un atlīdzības piešķiršanas nosacījumus ar Valsts sociālo pabalstu likumu.Noteikumu projektā noteikts, ka noteikumi stājas spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta 2020.gada 22.septembra sēdē atbalstītais informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam”.2) Valsts sociālo pabalstu likums (turpmāk – Likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 11.panta pirmā daļa nosaka, ka atlīdzību par audžuģimenes (izņemot specializēto audžuģimeni) pienākumu pildīšanu piešķir vienam no audžuģimenes locekļiem (personai) par visiem audžuģimenē audzināmajiem bērniem, neatkarīgi no tā, kurš no audžuģimenes locekļiem (personām) noslēdzis līgumu ar pašvaldību, ja audžuģimene ir ieguvusi audžuģimenes statusu un tai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Atlīdzības apmērs ir atkarīgs no kopējā bērnu skaita audžuģimenē. Savukārt šī panta otrā daļa nosaka, ka audžuģimenes loceklim (personai) ir tiesības saņemt šo atlīdzību no dienas, kad bērns nodots audzināšanā audžuģimenei. Ministru kabineta 2009.gada 22.decembra noteikumu Nr.1549 “Kārtība, kādā piešķir un izmaksā atlīdzību par audžuģimenes pienākumu pildīšanu” (turpmāk – noteikumi Nr.1549) 6.punktā noteikts, ka Valsts sociālās apdrošināšanas aģentūras (turpmāk – VSAA) nodaļa lēmumu par atteikumu piešķirt atlīdzību pieņem, ja atlīdzību pieprasījis tas audžuģimenes loceklis, kas nav noslēdzis ar pašvaldību līgumu par bērna ievietošanu audžuģimenē.Lai nodrošinātu noteikumu Nr.1549 normu saskaņošanu ar Likumu, Noteikumu projekts paredz svītrot 6.3.apakšpunktu.Likuma 20.panta ceturtās daļas 3.punkts nosaka, ka atlīdzību par audžuģimenes pienākumu pildīšanu pārtrauc izmaksāt, ja atlīdzības saņēmējs normatīvajos aktos noteiktajā kārtībā ieguvis specializētās audžuģimenes statusu, atsevišķi nenorādot krīzes audžuģimeni kā veidu, un tajā kā specializētajā audžuģimenē ievietots bērns. Savukārt noteikumu Nr.1549 6.7.apakšpunktā noteikts, ka audžuģimenei atlīdzību pārtrauc izmaksāt, ja atlīdzības pieprasītājs saskaņā ar audžuģimenes noteikumiem ieguvis specializētās krīzes audžuģimenes statusu vai specializētās audžuģimenes statusu un tajā ievietots bērns.Noteikumu projekts paredz saskaņot terminoloģiju ar Likumu un precizēt 6.7.apakšpunktu, nosakot, ja atlīdzības saņēmējs normatīvajos aktos par audžuģimenēm noteiktajā kārtībā ieguvis specializētās audžuģimenes statusu un tajā kā specializētajā audžuģimenē ievietots bērns, tad pārtrauc atlīdzības izmaksu kā audžuģimenei.Situācijās, kad bērns tiek ievietots specializētajā audžuģimenē un tajā kā audžuģimenē ir ievietoti citi bērni, VSAA atbilstoši bāriņtiesas lēmumam pārtrauc atlīdzības izmaksu un atlīdzību kā specializētajai audžuģimenei turpina izmaksāt ārpusģimenes aprūpes atbalsta centrs, ar kuru specializētā audžuģimene ir noslēgusi līgumu. Pēc bāriņtiesas lēmuma par bērna uzturēšanās izbeigšanu specializētajā audžuģimenē VSAA atsāk atlīdzības izmaksu audžuģimenei (Likuma 20.panta ceturtās daļas 3.punkts).Noteikumu projekts paredz papildināt noteikumus ar 8.¹ un 8.² punktu, nosakot kārtību, kādā tiek pārtraukta atlīdzības izmaksa audžuģimenei, ja tajā kā specializētajā audžuģimenē tiek ievietots bērns, vai arī atlīdzības izmaksa tiek atsākta, ja bērna uzturēšanās tiek izbeigta specializētajā audžuģimenē un tajā kā audžuģimenē ir citi bērni. Bērnu tiesību aizsardzības likuma 36.panta pirmajā daļā noteikts, ka bāriņtiesa piešķir audžuģimenes statusu, tai skaitā specializētās audžuģimenes statusu, un gādā par bērna aprūpes līguma slēgšanu ar audžuģimeni. Ministru kabinets nosaka kritērijus ģimenes (personas) atzīšanai par audžuģimeni vai specializēto audžuģimeni, kā arī specializēto audžuģimeņu veidus. Savukārt Ministru kabineta 2018.gada 26.jūnija noteikumu Nr.354 “Audžuģimenes noteikumi” 38.punktā un 50.1.apakšpunktā noteikts, ka bāriņtiesa pieņem lēmumu par specializētās audžuģimenes statusa piešķiršanu un bērna ievietošanu specializētajā audžuģimenē. Noteikumu Nr.1549 4.4  un 11.¹ punktā noteikts, ja bāriņtiesa pieņēmusi lēmumu par bērna ievietošanu audžuģimenē vai bērna uzturēšanās izbeigšanu audžuģimenē, bāriņtiesa triju darbadienu laikā pēc lēmuma pieņemšanas stāšanās likumīgā spēkā par to paziņo jebkurai VSAA nodaļai. Savukārt Ministru kabineta 2006.gada 19.decembra noteikumu Nr.1037 “Bāriņtiesu darbības noteikumi” 70.punktā noteikts, ka bāriņtiesas lēmumu rakstiski noformē un aizzīmogo un tā norakstu Paziņošanas likumā noteiktajā kārtībā nosūta administratīvā procesa dalībniekam 10 darbadienu laikā pēc lēmuma pieņemšanas. Bāriņtiesa triju darbadienu laikā pēc lēmuma pieņemšanas, kas personai dod tiesības uz valsts sociālo pabalstu, vai ar kuru šādas tiesības personai izbeidzas, informē par to VSAA. Noteikumu projekts paredz papildināt 4.⁴ un 11.¹ punktu, nosakot, ka bāriņtiesām triju darbdienu laikā jāsniedz informācija VSAA par bērna ievietošanu vai uzturēšanās izbeigšanu specializētajā audžuģimenē, tādējādi novēršot atlīdzības pārmaksas veidošanos audžuģimenei par audžuģimenes pienākumu pildīšanu.  |
| 3. | Projekta izstrādē iesaistītās institūcijas un publiskas personas kapitālsabiedrības | VSAA  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 712 audžuģimenes un 1 355 audžuģimenē ievietotie bāreņi vai bez vecāku gādības palikušie bērni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.Noteikumu projekta izpilde neietekmēs cilvēkresursus. |
| 3. | Cita informācija | Nav. |

Ministre R.Petraviča

Rita Paršova, 67782954

Rita.Paršova@lm.gov.lv